CELEX: 32017R1439
Language: lv
Date: 2017-08-08 00:00:00
Title: Komisijas Īstenošanas regula (ES) 2017/1439 (2017. gada 8. augusts), ar kuru groza Komisijas Īstenošanas regulu (ES) 2017/1019, ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Baltkrievijas Republikas izcelsmes betona stiegrojuma stieņu importam

9.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 206/1
            
         KOMISIJAS ĪSTENOŠANAS REGULA (ES) 2017/1439
   (2017. gada 8. augusts),
   ar kuru groza Komisijas Īstenošanas regulu (ES) 2017/1019, ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Baltkrievijas Republikas izcelsmes betona stiegrojuma stieņu importam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 9. panta 4. punktu,
   tā kā:
   
               (1)
            
            
               Eiropas Komisija (“Komisija”) 2016. gada 20. decembrī ar Īstenošanas regulu (ES) 2016/2303 (2) (“pagaidu regula”) noteica pagaidu antidempinga maksājumu konkrētu Baltkrievijas Republikas (“Baltkrievija”) izcelsmes betona stiegrojuma stieņu importam.
            
         
               (2)
            
            
               Ražojums, uz ko attiecas pagaidu antidempinga maksājumi, tika definēts kā “konkrēti Baltkrievijas izcelsmes betona stiegrojuma stieņi no dzelzs vai neleģētā tērauda, bez turpmākas apstrādes pēc kalšanas, karstās velmēšanas, karstās stiepšanas vai karstās presēšanas, ieskaitot pēc velmēšanas liektus stieņus un arī stieņus ar velmēšanas procesā iegūtiem dobumiem, izciļņiem, rievām un citādām deformācijām, kurus patlaban klasificē ar KN kodiem ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 un ex 7214 99 95. Betona stiegrojuma stieņi no dzelzs vai tērauda, kuriem ir paaugstināta izturība pret nogurumu, ir izslēgti.”
            
         
               (3)
            
            
               Pagaidu antidempinga maksājuma likme, kas piemērojama neto cenai ar piegādi līdz Savienības robežai pirms nodokļa nomaksas, tika noteikta 12,5 % līmenī.
            
         
               (4)
            
            
               Pēc tam Komisija 2017. gada 17. jūnijā ar Īstenošanas regulu (ES) 2017/1019 (3) (“galīgā regula”) noteica galīgo antidempinga maksājumu konkrētu Baltkrievijas izcelsmes betona stiegrojuma stieņu importam.
            
         
               (5)
            
            
               Ražojums, uz ko attiecas galīgie antidempinga maksājumi, tika definēts kā “konkrēti Baltkrievijas izcelsmes betona stiegrojuma stieņi no dzelzs vai neleģētā tērauda, bez turpmākas apstrādes pēc kalšanas, karstās velmēšanas, karstās stiepšanas vai karstās presēšanas, pēc velmēšanas liekti un neliekti stieņi un stieņi ar velmēšanas procesā iegūtiem dobumiem, izciļņiem, rievām un citādām deformācijām, kurus patlaban klasificē ar KN kodiem ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10 un ex 7214 99 95. Betona stiegrojuma stieņi no dzelzs vai tērauda, kuriem ir paaugstināta izturība pret nogurumu, un citi gari ražojumi, piemēram, apaļi stieņi, ir izslēgti.”
            
         
               (6)
            
            
               Galīgā antidempinga maksājuma likme, kas piemērojama neto cenai ar piegādi līdz Savienības robežai pirms nodokļa nomaksas, tika noteikta 10,6 % līmenī.
            
         
               (7)
            
            
               Galīgās regulas 2. pantā paredzēta summu, kas nodrošinātas ar pagaidu antidempinga maksājumu atbilstīgi pagaidu regulai, galīgā iekasēšana. Tomēr regulā nav skaidri paredzēts tas, ka nodrošinātās summas, kas pārsniedz antidempinga maksājuma pasākumu galīgo likmi un ir iekasētas par ražojumiem, kuri neietilpst ražojuma tvērumā, atmaksā, kas, ņemot vērā pamatregulas 10. panta 3. punktu, būtu bijis lietderīgi.
            
         
               (8)
            
            
               Īstenošanas regulas (ES) 2017/1019 2. pants tāpēc būtu attiecīgi jālabo.
            
         
               (9)
            
            
               Labotais noteikums būtu jāpiemēro no dienas, kad stājas spēkā Īstenošanas regula (ES) 2017/1019.
            
         
               (10)
            
            
               Šajā regulā paredzētais grozījums ir saskaņā ar atzinumu, ko sniegusi ar Regulas (ES) 2016/1036 15. panta 1. punktu izveidotā komiteja,
            
         IR PIEŅĒMUSI ŠO REGULU.
   1. pants
   Īstenošanas regulas (ES) 2017/1019 2. pantu labo šādi.
   
      “Galīgi iekasē summas, kas nodrošinātas ar pagaidu antidempinga maksājumiem atbilstīgi Īstenošanas regulai (ES) 2016/2303. Atmaksā nodrošinātās summas, kas pārsniedz antidempinga maksājuma pasākumu galīgo likmi un ir iekasētas par ražojumiem, kas neietilpst ražojuma tvērumā.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Tomēr tās 1. pantu piemēro no 2017. gada 18. jūnija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 176, 30.6.2016., 21. lpp.
   
   
      (2)  Komisijas 2016. gada 19. decembra Īstenošanas regula (ES) 2016/2303, ar ko nosaka pagaidu antidempinga maksājumu konkrētu Baltkrievijas Republikas izcelsmes betona stiegrojuma stieņu importam (OV L 345, 20.12.2016., 4. lpp.).
   
      (3)  Komisijas 2017. gada 16. jūnija Īstenošanas regula (ES) 2017/1019, ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Baltkrievijas Republikas izcelsmes betona stiegrojuma stieņu importam (OV L 155, 17.6.2017., 6. lpp.).